Kakawin Nāgarakṛtâgama/Pupuh 16
Pupuh 16 – Wilāsinī 

1. 
a. kramanika sang bhūjanggan umarêng digantara dangū 
b. hinilahilān swakārya jaga dona tan swang alahā 
c. wĕnang ika yan pakon nṛpati sing parāna ta kunang 
d. magĕhakna Śiwagama phalanya tan panasara

2. 
a. kunang ika sang bhūjangga sugatabratêki karĕngö
b. apituwin ajña hajya tan asing paranan tikā
c. hinilahila sakulwan ikanang Tanah Jawa kabeh
d. taya ring usāna Boddha mara rakwa sambhawa tinūt

3. 
a. tuhun ikanang digantara sawetaning yawadhara 
b. i gurun i Bāli mukya kawĕnang parānaktikā 
c. samāyanirang mahāmuni Bharaḍa rakwa mapagĕh 
d. lawan ikha sang munîndra kuturan prakāśa karĕngö

4. 
a. karaṇa ni sang bhūjangga tinitah ri lakwa rasikha 
b. ikang inutus mangulwana ngawetanakrama huwus 
c. saji-saji ning lumakwakĕn i sājña sang narapatī 
d. sawiku sadā yan āngujar aweh rĕṣĕ pning umulat

5. 
a. irika tang anyabhūmi sakhahĕmban ing Yawapurī
b. amatĕh i sājña sag nṛpati khapwa satya ring ulah 
c. pituwi sing ājña langghyana dinon wiśīrṇa sahana 
d. tĕkap ikanang watĕk jaladhi mantry aneka suyaśa

Nāgarakṛtâgama
Kakawin Nāgarakṛtâgama